अन् विद्यार्थ्यांमध्ये जागली राष्ट्रभक्तीची स्फूर्ती!

पिंपरी चिंचवड : कारगिल विजय दिवसाचे औचित्य साधून भारतीय सैन्याच्या शौर्याचा गौरव करण्यासाठी आणि शहिदांना आदरांजली वाहण्यासाठी कारगिल विजय दिनाचे आयोजन करण्यात आले होते.

कार्यक्रमाची सुरुवात मुख्याध्यापिका डॉ. प्रदीपा नायर आणि शाळेचे प्रशासक मनीकंदन नायर यांच्या हस्ते पुष्पचक्र समर्पण करून झाली. अमर जवानांना श्रद्धांजली अर्पण करण्यात आली.सर्व शिक्षक व विद्यार्थ्यांनी मौन पाळून शहिदांना आदरांजली वाहिली आणि राष्ट्रगीत म्हणण्यात आले.

हेही वाचा – अनपेक्षित राजीनाम्यानंतर जगदीप धनखड यांच्यासाठी विरोधकांकडून ‘फेयरवेल डिनर’

नरेंद्र अहिरे यांच्या मार्गदर्शनाखाली परेड करण्यात आली. देशभक्तीपर नृत्य ,भाषण, संगीत , प्रश्नमंजुषा हे कार्यक्रम सादर करून राष्ट्रीय अभिमान आणि आठवणीची भावना जागृत केली. शाळेच्या मुख्याध्यापिका डॉ.प्रदीपा नायर यांनी भाषणातून विद्यार्थ्यांशी संवाद साधत आपणही देशाचे आपण देणे लागतो याची जाणीव करून दिली. विद्यार्थिनींनी “ए मेरे वतन के लोगो” हे गाणे सादर केले ज्याने त्यांच्या मधुर आवाजाने आणि हृदयस्पर्शी भावनांनी सर्वांना मंत्रमुग्ध केले. मस्केटियर्स ट्रेनिंग अकादमी तर्फे कमांडो ट्रेनिंग कोर्स 2024 – 25 च्या प्रमाणपत्रांचे वितरण करण्यात आले.

मास्टर माईंड ग्लोबल स्कूल मध्ये कारगिल विजय दिन साजरा करणे ही भारतीय सैन्याला स्मरणीय श्रद्धांजली होती ज्यामुळे विद्यार्थी आणि कर्मचाऱ्यांमध्ये राष्ट्राच्या वीरांबद्दल अभिमान आणि आदर निर्माण झाला.